يوحنا قلته

الانبا يوحنا قلته (1937 - 2022) yohanna kolta كان كاهن كاثوليكى مصرى ، وراعى كاتدرائية سيدة مصر فى مدينة نصر .

 حياته 
يوحنا قلته اتولد باسم كمال قلته بقريه القطنه بطهطا سنة 1937, دخل المدارس الكاثوليكيه, و بعدها اترسم كاهن فى سنة 1960, اتولى مسؤوليه الاعلام و الصحافه و اللجنه المصريه الكاثوليكيه للعداله و السلام و رعى كنيسة السجود بشبرا سنة 1962.

اخد ليسانس الدراسات العربيه و الاسلاميه سنة 1965 و الماجستير سنة 1972 و الدكتوراه سنة 1981 من جامعة القاهره, فى دراسات المستشرقين الفرنسيين للشعر العربى, و درس الادب الفرنسى بأكاديمية الفنون فى الفتره من 1981 لسنة 1986.

اتولى مسؤوليه المعاون البطريركى للاقباط الكاثوليك من سنه 1986. و هو عضو بنقابة الصحفيين وعمل كاتباً بمجلة "الجديد".

و فى سبتمبر 2018, كرمت وزارة الثقافه المصريه الانبا يوحنا قلته, فى مهرجان سماع الدولى للانشاد و المزيكا الروحيه, كمفكر و كاتب بالكنيسه الكاثوليكيه.

 وفاته 
يوحنا قلته اتوفى يوم 15 فبراير سنة 2022.

 من كتبه 
 مذكرات كاهن فى الارياف
 الثالوث الحياه النور الحب
 أثر الثقافة الفرنسية فى أدب طه حسين
 أشواك الروح
 المسيح دعوة للحرية
 الإنسان هو القضية الإنسان هو الحل
 أرواح جائعة
 قرية غرب النيل
 الفهرست التحليلى لوثائق المجمع المسكونى الفاتيكانى التانى
 الثالوث الحياة النور الحب
 المسيحية والألف التالتة
 وله مقالات كتيرة فى مجلة الصلاح ورسالة الكنيسة وحامل الرسالة وصديق الكاهن

 لينكات برانيه 

 مصادر 

 - الدليل والتقويم السنوى للكنيسة القبطية الكاثوليكية 1991م
 - اليوبيل المئوى للكلية الإكليريكية للأقباط الكاثوليك (1899- 1999) 2001م
 - الصلاح مجلة بطريركية الأقباط الكاثوليك كوبرى القبة يوليه واغسطس 1983
 - يا اخوتنا الكاثوليك متى يكون اللقاء أ. حلمى القمص يعقوب موقع الأنبا تكلا هيمانوت
 - إسطفانوس دانيال (الأب) كنيسة السيدة العذراء مريم للأقباط الكاثوليك بالقطنة والأغانة – طما بين الماضى والحاضر

تصنيف:مواليد 1937
تصنيف:مسيحيه
تصنيف:رجال دين مسيحيين مصريين
تصنيف:رجال دين مصريين
تصنيف:متعلمين فى جامعة القاهره